Anne Bancroft

**Anne Bancroft**, eegentlich *Anna Maria Louisa Italiano* (* 17. September 1931 in de Bronx, New York City; † 6. Juni 2005 ok dor) weer en US-amerikaansch Schauspelerin. Se kreeg 1963 den Oscar för hör Rull in *[[The Miracle Worker|Licht im Dunkel]]*, an’ beropensten weer aber woll hör Dorstellen as Mrs. Robinson in *[[The Graduate]]* (1967). Ok an’ Broadway glänz se dör de inföhlsame Dorstellen vun „stark“ Fruen. De Schriever Max Brooks is hör Söhn ut de Ehe mit Mel Brooks, mit de se över 50 Johr verheiraadt weer.

## Utbillen, Theater un eerste Filmrullen
Anne Bancroft hör Familie weer vun italieensch Afstammen: Hör Vader weer  Modelsnieder, hör Moder Telefonistin. Se hett en Schauspeelutbillen an de renommeert American Academy of Dramatic Arts in Manhattan. Nah eenig Rullen in’ Feernsehen kreeg se 1952 hör eerste Filmrull in *[[Versuchung auf 809]]* (*Don’t Bother to Knock*), in de ok Marilyn Monroe mitspelen dee. Bi de Dreiharbeiten hett de Pruktschoonsfirma 20th Century Fox de Ännern vun hör Naam, wiel „Italiano“ för hör oder den Film nich goot ween kunn. 

Hör Karriere fung an dat Theater an. 1958 speel se mit Henry Fonda in de Broadway-Produktschoon *Two for the Seesaw*, woför man hör mit den Tony Award utteken dee, un all 1959 hör nächst Bühnenrull in *The Miracle Worker*. De toletzt nömmt Rull broch hör ok in Hollywood Spood (düütsch Titel vun den Film weer: *Licht im Dunkel*), wo se 1962 hör eersten Oscar as best Hööftdorstellerin wunn. In den Film speel se ünner de Regie vun Arthur Penn un nah dat Dreihbook vun William Gibson de Meestersche vun de gehörloos un blind Helen Keller (speelt vun Patty Duke).

Se bleev aber to glieker Tiet ok bi dat Theater. So speel se to’n Bispeel in Brecht sien *[[Mutter Courage]]* (1963) un *The Devils* (1965). Nah *The Little Foxes* un *A Cry of Players* (1967/68) muss aber för meest teihn Johr de Bühne den Film wieken, bit to dat Theaterstück *Golda* (1977).

## Dörbröök in’ Film as Mrs. Robinson un Ehe mit Mel Brooks
Dat Stück bzw. de Film *Miracle Worker* keem ok in Düütsch ünner de Titeln *Licht im Dunkel* bzw. *Unter anderer Sonne*. Af 1964 harr se wiedere Hööftrullen in Filmen as *[[7 Women]]* (düütsch *Sieben Frauen*) un *[[The Pumpkin Eater]]* (düütsch *Der Schlafzimmerstreit*), för den se 1964 den Golden Globe Award un den Dorstellerpries vun de Filmfestspelen vun Cannes kreeg. Ünner annern speel se ok in *Haven* mit Natasha Richardson un Kenneth Welsh.

Weltwiet Bekanntheit broch hör 1967 de Rull vun de Mrs. Robinson in den Film *[[The Graduate|Die Reifeprüfung]]* mit Dustin Hoffman as Partner in, woför hör 1968 de Golden Globe tospraken wurr. Hör eenzig Regiearbeit weer de Film *[[Fatso|Fetty – Der Dicke legt los]]* (1980), de aber nich besünners spoodriek weer. 

Van 1953 bit 1957 weer Bancroft mit Martin A. May verheiraadt. 1964 hett se in tweet Ehe den Schauspeler un Regisseur Mel Brooks heiraadt, de se 1961 in de Feernsehshow vun Perry Como kennen lehrt harr. Ut disse Verbinnen stammt de Söhn Max Brooks. Mit hör Ehemann Mel Brooks speel se in tallriek Filmen, ünner annern 1983 in de sien Neeverfilmen vun Ernst Lubitsch sien *[[Sein oder Nichtsein (1942)|Sein oder Nichtsein]]* (*To Be or Not to Be*). Hör Talent as Kummediant wies se aber ok bi nich mit Mel Brooks dreiht Filmen, so to'n Bispeel in *The Prisoner of Second Avenue* (1975) an de Siet vun hör Filmpartner Jack Lemmon.

De Schauspelerin weer ok in't Öller noch en anseggt Dorstellerin vun stark un af un to wat skuril Fruenrullen. So speel se 1995 ünner de Regie vun Jodie Foster in en Starensemble de düchtig  exzentrisch Moder Adele vun Robert Downey Jr. und Holly Hunter in *[[Home for the Holidays]]* (Familienfest und andere Schwierigkeiten), de an de Siet vun hör Ehemann Charles Durning dat Familienleven nich jüst eenfacker maken deiht. In *Glauben ist alles!* (2000) speel Bancroft en jöödsch Moder, deren Söhn Jake, en Rabbi (Ben Stiller), hör sien Leevschap mit en Nichtjöödsch verheimlicht. En vun hör indruckvullsten Leistungen weer in de laat Johren vun hör  Karriere de Rull vun de Moder vun en Travestiestar in *Das Kuckucksei* (1988), de nich begriepen kann, dat de Homosexualität vun hör Söhn as wat Normales ansehn wurrn kann.

Anne Bancroft is mit 73 Johren in dat New Yorker Mount Sinai Hospital an Gebärmutterkrebs storven. Se wurr begraven, dicht bi hör Öllern  Mildred un Michael Italiano, up den Kensico Cemetery in Valhalla, Mount Pleasant, New York.

## Utteknungen
Oscar as Best Hööftdorstellerin:
* 1963: Licht im Dunkel
* 1965: Nomineert Schlafzimmerstreit
* 1968: Nomineert Die Reifeprüfung
* 1978: Nomineert Am Wendepunkt
* 1986: Nomineert Agnes – Engel im Feuer

Golden Globe
* 1963: nomineert as best Hööftdorstellerin för Licht im Dunkel 
* 1965: **Wunnen** as best Hööftdorstellerin in Schlafzimmerstreit
* 1968: **Wunnen** as best Hööftdorstellerin in Die Reifeprüfung
* 1978: nomineert as best Hööftdorstellerin för Am Wendepunkt
* 1984  nomineert as best Hööftdorstellerin för Sein oder Nicht Sein
* 1985: nomineert as best Hööftdorstellerin för Die Göttliche
* 1986: nomineert as best Hööftdorstellerin för Agnes – Engel im Feuer
* 1987: nomineert as best Hööftdorstellerin för Nacht, Mutter

BAFTA Awards
* 1963: **Wunnen** as best Hööftdorstellerin in Licht im Dunkel
* 1965: **Wunnen** as best Hööftdorstellerin in Schlafzimmerstreit
* 1969: nomineert as best Hööftdorstellerin för Die Reifeprüfung
* 1973: nomineert as best Hööftdorstellerin för  Der junge Löwe
* 1976: nomineert as best Hööftdorstellerin för Das Nervenbündel
* 1979: nomineert as best Hööftdorstellerin för Am Wendepunkt
* 1988: **Wunnen** as best Hööftdorstellerin in Zwischen den Zeilen
Tony
*1958: nomineert as best Nevendorstellerin för Two for the Seesaw
*1959: nomineert as best Hööftdorstellerin för Licht im Dunkel
*1977: nomineert as best Hööftdorstellerin för Golda

Ünner tallriek anner Filmpriesen, as söss Emmys wurr se eenmal för de Goldene Himbeere (1989 as schlechteste Nevendorstellerin in *Bert Rigby, You’re a Fool*) nomineert.

Anne Bancroft hett een Steern up den Hollywood Walk of Fame, 6368 Hollywood Boulevard.

## Theaterrullen
* *Two for the Seesaw* (1958)
* *The Miracle Worker* (1959)
* *Mother Courage and Her Children* (1963)
* *The Devils* (1965)
* *The Little Foxes* (1967)
* *A Cry of Players* (1968)
* *Golda* (1977)
* *Duet for One* (1981)
* *Occupant* (2002)

## Filmrullen (Utwahl)

## Weblenken

* 
* Nahroop vun de BBC